ไม่น่ากลัว! สธ.พบไทยติดเชื้อ “BA.2.75.2” รายที่ 2 ชี้ทั่วโลกป่วยแค่ 464 คน
ศูนย์จีโนมฯ ประกาศไทยพบติดเชื้อโอมิครอน BA.2.75.2 รายที่ 2 เป็นหญิง ชี้เชื้อดื้อยาทุกชนิด-หลบภูมิคุ้มกัน 5 เท่า
ศูนย์จีโนมฯ ประกาศไทยพบติดเชื้อโอมิครอน BA.2.75.2 รายที่ 2 เป็นหญิง ชี้เชื้อดื้อยาทุกชนิด-หลบภูมิคุ้มกัน 5 เท่า
19 ก.ย. 2565

ผู้สื่อข่าวรายงานว่า วันนี้ (19 ก.ย.65) ทางศูนย์จีโนมทางการแพทย์ คณะแพทยศาสตร์โรงพยาบาลรามาธิบดี มหาวิทยาลัยมหิดล อัพเดตสถานการณ์การพบเชื้อไวรัสก่อโรคโควิด-19 สายพันธุ์โอมิครอน BA.2.75.2 ในประเทศไทย ซึ่งเมื่อช่วงสัปดาห์ที่ผ่านมาพบผู้ติดเชื้อในประเทศไทยแล้ว 1 ราย ว่าจากข้อมูลรหัสพันธุกรรมโควิดโลก หรือจีเสด “GISAID” พบผู้ติดเชื้อโอมิครอนสายพันธุ์ย่อย “BA.2.75.2” รายที่ 2 ในไทย เป็นเพศหญิง
สำหรับโอมิครอน BA.2.75.2 ข้อมูลจากทีมวิจัยสหราชอาณาจักร พบสมรรถนะการหลบหลีกภูมิคุ้มกันได้ดีกว่า BA.5 ถึง 5 เท่า และ ดีกว่า BA.4.6 ถึง 4 เท่า ดื้อต่อแอนติบอดีที่ใช้รักษาโรคโควิด-19 แทบทุกชนิด รวมทั้งภูมิคุ้มกันสำเร็จรูป หรือ Long Acting Antibody (LAAB) หรือ อิวูชิลด์/Evusheld แต่ไม่จำเป็นต้องตระหนก พบ BA.2.75.2 พบเพียง 464 ราย ในฐานข้อมูลโควิดโลก ในจำนวนนี้ประเทศไทยพบ 2 ราย มูฟออนจากโควิด-19 ได้ แต่ต้องตระหนัก การ์ดไม่ตก เพื่อมิให้ BA.2.75.2 มีโอกาสระบาดมาแทนที่ BA.4.6 และ BA.5